*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem Eiropas Savienības Atveseļošanas fonda projekta priekšfinansējumam**

Ņemot vērā Alūksnes novada pašvaldības domes 28.12.2023. lēmumu Nr.420 “Par projektu “Vides pieejamības nodrošināšanai personu ar invaliditāti mājokļos””, Alūksnes novada pašvaldības aktualizētās Attīstības programmas 2022.-2027. gadam Investīciju plāna 3.1.3. punktu, starp Centrālo finanšu un līgumu aģentūru un Alūksnes novada pašvaldību 18.06.2024. noslēgto vienošanos par Eiropas Savienības Atveseļošanas fonda projekta ieviešanu, projekta Nr. 3.1.2.1.i.0/2/24/I/CFLA/009,

pamatojoties uz Pašvaldību likuma 4. panta pirmās daļas 10. punktu, 10. panta pirmās daļas ievaddaļu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr.1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 11 071,00 EUR (vienpadsmit tūkstoši septiņdesmit viena *euro*) apmērā Eiropas Savienības Atveseļošanas fonda projekta “Vides pieejamības nodrošināšanai personu ar invaliditāti mājokļos” priekšfinansējumam.
2. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2024. gadam un finansējumu attiecināt uz 109138 uzskaites dimensijas kodu.
3. Saņemot Eiropas Savienības Atveseļošanas fonda galīgo norēķina finansējumu, atjaunot Alūksnes novada pašvaldības līdzekļus.
4. Lēmums stājas spēkā ar tā pieņemšanu.